

**Жер учаскелеріне қауымдық сервитут белгілеу туралы**

Қостанай облысы Жітіқара ауданы әкімдігінің 2024 жылғы 8 сәуірдегі № 85 қаулысы

      Қазақстан Республикасы Жер кодексінің 69-бабы 2-тармағына сәйкес Жітіқара ауданының әкімдігі ҚАУЛЫ ЕТЕДІ:

      1. "Комаровское тау-кен кәсіпорны" жауапкершілігі шектеулі серіктестігіне талшықты-оптикалық байланыс желісінің желілік-кабельдік құрылыстарын төсеу және пайдалану үшін Жітіқара ауданы Забелов ауылының аумағында орналасқан жалпы алаңы 2,94 гектар жер учаскесіне 2027 жылғы 05 ақпанға дейінгі мерзімге қауымдық сервитут белгіленсін.

      2. "Жітіқара ауданы әкімдігінің жер қатынастары бөлімі" мемлекеттік мекемесі Қазақстан Республикасының заңнамасында белгіленген тәртіпте:

      1) осы қаулыға қол қойылған күнінен бастап бес жұмыс күні ішінде оның қазақ және орыс тілдеріндегі электрондық түрдегі көшірмесін Қазақстан Республикасы Әділет министрлігінің "Қазақстан Республикасының Заңнама және құқықтық ақпарат институты" шаруашылық жүргізу құқығындағы республикалық мемлекеттік кәсіпорнының Қостанай облысы бойынша филиалына ресми жариялау және Қазақстан Республикасы нормативтік құқықтық актілерінің эталондық бақылау банкіне енгізу үшін жіберілуін;

      2) осы қаулыны ресми жарияланғанынан кейін Қостанай облысы Жітіқара ауданы әкімдігінің интернет-ресурсында орналастырылуын қамтамасыз етсін.

      3. Осы қаулы алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Жітіқара ауданы әкімінің міндетін атқарушы* | *С. Касенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК